pythainlp/thai-wiki-dataset-v4 huggingface dataset:
อาสนวิหารน็องซี

อาสนวิหารน็องซี  หรือชื่อเต็มว่า อาสนวิหารแม่พระรับสารและนักบุญซีฌแบร์แห่งน็องซี  เป็นอาสนวิหารโรมันคาทอลิกที่มีฐานะเป็นทั้ง "ไมเนอร์บาซิลิกา" ("Minor Basilica") และ " ไพรเมต" ("Primate") เป็นที่ตั้งของมุขนายกประจำมุขมณฑลน็องซี-ตูลร่วมกับอาสนวิหารนักบุญสเทเฟนแห่งตูล ตั้งอยู่ในเขตเมืองน็องซี จังหวัดเมอร์เตมอแซล แคว้นกร็องแต็สต์ ประเทศฝรั่งเศส สร้างขึ้นเพื่ออุทิศแด่แม่พระรับสารและนักบุญซีฌแบร์ (พระเจ้าซีฌแบร์ที่ 3 แห่งราชวงศ์เมรอแว็งเฌียง)
อาสนวิหารน็องซีได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
สถาปัตยกรรม.
แบบการสร้างได้รับการเสนอโดยโจวันนี เบตโต สถาปนิกชาวอิตาลี โดยใช้แบบมาจากโบสถ์ Sant'Andrea della Valle ที่กรุงโรม ประเทศอิตาลี ต่อมาได้รับการปรับปรุงแบบโดยฌูล อาร์ดวง-ม็องซาร์ และต่อมาสิ้นสุดการก่อสร้างโดยแฌร์แม็ง โบฟร็อง
ลักษณะสถาปัตยกรรมเป็นแบบคลาสสิก โดยส่วนใหญ่ใช้เสาแบบคอรินเทียน อาสนวิหารเป็นทรงกางเขนแบบละติน โถงทางเดินโบสถ์มีความยาว 60 เมตร กว้าง 14 เมตร ด้านบนประดับด้วยรูปปั้นเทวดาอันเป็นสัญลักษณ์ของพระแม่มารี บริเวณช่องทางเดินด้านข้างฝั่งซ้ายและขวา ประกอบด้วยชาเปลฝั่งละ 3 หลัง และบริเวณจุดตัดกลางโบสถ์มีหอหลังคาโดมด้านบนตกแต่งเป็นภาพจิตรกรรมฝาผนังแบบภาพปูนเปียก แท่นบูชาหินอ่อนเป็นงานย้อมสีอย่างวิจิตร ทำขึ้นในปีค.ศ. 1763 ล้อมรอบด้วยบริเวณร้องเพลงสวดที่เป็นงานไม้สลักเสลาอย่างสวยงาม เป็นงานฝีมือของแฌร์แม็ง โบฟร็อง
หน้าบันอาคารมีลักษณะสมมาตรตามแบบงานแบบคลาสสิกอย่างสมดุล โดยขนาบข้างด้วยหอระฆังฐานสี่เหลี่ยมจัตุรัสทั้งสองข้าง ยอดหอเป็นหลังคาทรงแปดเหลี่ยมพร้อมหน้าต่างเพื่อนำแสงเข้าสู่ด้านใน
อาสนวิหารน็องต์

อาสนวิหารน็องต์  หรือมีชื่อเต็มว่า อาสนวิหารนักบุญเปโตรและนักบุญเปาโลแห่งน็องต์  เป็นอาสนวิหารโรมันคาทอลิกและที่ตั้งของมุขนายกประจำมุขมณฑลน็องต์ ตั้งอยู่ที่ปลัสแซ็ง-ปีแยร์ (Place Saint-Pierre) ในเขตเมืองน็องต์ จังหวัดลัวรัตล็องติก ในแคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศให้แก่สองอัครทูตสำคัญ คือ นักบุญเปโตรและนักบุญเปาโล
อาสนวิหารน็องต์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
ประวัติ.
อาสนวิหารแห่งน็องต์สร้างขึ้นบนพื้นที่วิหารเดิมที่เป็นสถาปัตยกรรมแบบโรมาเนสก์ เริ่มก่อสร้างตั้งแต่ปี ค.ศ. 1434 จนแล้วเสร็จเมื่อปี ค.ศ.1891 โดยใช้เวลาสร้างรวมทั้งสิ้นถึง 457 ปี อาสนวิหารอันเป็นอาคารขนาดใหญ่มาก เริ่มสร้างในสมัยที่เมืองน็องต์และภูมิภาคเบรอตาญ ซึ่งมีความร่ำรวยทางเศรษฐกิจ ในช่วงที่ปกครองโดยฌ็องที่ 6 ดุ๊กแห่งเบรอตาญ โดยมีสถาปนิกชาวฝรั่งเศส กีโยม เดอ ดามาร์แต็ง เป็นผู้ดูแลการก่อสร้าง และมาตูว์แร็ง รอดีเย ในภายหลัง โดยวางศิลาฤกษ์ในปี ค.ศ. 1434 และเริ่มก่อสร้างจากหน้าบันฝั่งทิศตะวันตก ทางเดินด้านข้าง โถงทางเดินโบสถ์ และหอสวดมนต์เล็ก ได้แบ่งการก่อสร้างวิหารแบ่งเป็น 5 ช่วงหลัก ๆ
ในช่วงสงครามโลกครั้งที่ 2 อาสนวิหารได้ถูกทิ้งระเบิดโดยฝ่ายสัมพันธมิตร ในวันที่ 15 มิถุนายน ค.ศ. 1944 ต่อมาเมื่อ 28 มกราคม ค.ศ. 1972 ได้มีเพลิงไหม้โดยเริ่มมาจากบริเวณหลังคาของวิหาร ถึงแม้ว่าเพลิงจะถูกควบคุมได้ในที่สุด แต่ก็ยังสร้างความเสียหายในวงกว้าง โดยเฉพาะโครงสร้างหลังคาที่ทำจากไม้ อัคคีภัยครั้งนี้เป็นมูลเหตุของการบูรณปฏิสังขรณ์อาสนวิหารที่สมบูรณ์แบบที่สุดในยุคปัจจุบัน
หน้าบันของอาสนวิหารประกอบไปด้วยหอระฆังทั้งสองขนาบข้าง โดยยอดหอสูงเหนือระเบียงบนดาดฟ้าของอาสนวิหาร หน้าบันของอาสนวิหารแห่งนี้แสดงให้เห็นถึง 1) มุขด้านหน้าที่ยื่นออกมา เพื่อสามารถเทศน์ให้ฝูงชนที่อยู่บนจัตุรัสด้านหน้าได้อย่างชัดเจน 2) ซุ้มประตูที่ตกแต่งอย่างวิจิตรพิสดารถึง 5 ซุ้ม โดยมี 3 ซุ้มทางด้านหน้า และอีก 2 ซุ้มทางด้านข้าง (ดูผังประกอบ - หมายเลข 1 เป็นประตูกลาง หมายเลข 2 คือประตูนักบุญเปาโล หมายเลข 3 คือประตูนักบุญอีฟว์ หมายเลข 32 คือประตูนักบุญโดนาเทียนกับโรกาเทียน และหมายเลข 33 คือประตูนักบุญเปโตร)
รูปแบบทางสถาปัตยกรรมของอาสนวิหารเป็นสถาปัตยกรรมกอทิกแบบฝรั่งเศส แต่รายละเอียดส่วนใหญ่ล้วนเป็นกอธิกยุคปลายทั้งสิ้น อาทิ การยกเลิกการใช้หัวเสา ขอบหน้าต่างแบบฟล็องบัวย็อง (Flamboyant tracery) เป็นต้น
อีฟลีน เบียทริซ ฮอล

อีฟลีน เบียทริซ ฮอล (ค.ศ. 1868–ค.ศ. 1956) หรือนามปากกว่า เอส.จี. แทลเลนไทร์ (S.G. Tallentyre) เป็นนักเขียนสตรีชาวอังกฤษซึ่งเป็นที่รู้จักจากผลงานเรื่อง "เดอะเฟรนส์ออฟวอลแตร์ (The Friends of Voltaire)" ซึ่งเธอเขียนเสร็จเมื่อ ค.ศ. 1906 มีเนื้อหาเป็นชีวประวัติของวอลแตร์ (Voltaire)
ในหนังสือข้างต้น เธอเขียนข้อความตอนหนึ่งว่า
"ข้าพเจ้าไม่เห็นด้วยกับสิ่งที่ท่านพูด แต่สิทธิของท่านในอันที่จะพูดนั้น ข้าพเจ้าขอปกป้องไว้ด้วยชีวิต"
เนื่องจากคำกล่าวนี้เป็นเครื่องสะท้อนความเชื่อของวอลแตร์ จึงมักเข้าใจผิดกันว่า เป็นคำกล่าวของวอลแตร์เอง คำกล่าวนี้ของฮอลยังได้รับการยกขึ้นอ้างบ่อยครั้งเพื่ออธิบายหลักการเกี่ยวกับเสรีภาพในการพูด
อนึ่ง ยังปรากฏว่า ฮิวจ์ สตาวเวล สกอต (Hugh Stowell Scott) นักเขียนผู้ใช้นามปากกว่า เฮนรี ซีตัน เมร์รีแมน (Henry Seton Merriman) ได้รับอิทธิพลจากฮอลเป็นอันมากด้วย เมื่อสกอตเสียชีวิตใน ค.ศ. 1903 เขาได้ทำพินัยกรรมยกเงินห้าพันปอนด์ให้แก่ฮอล โดยระบุว่า เป็น "สินน้ำใจของข้าพเจ้าต่อความช่วยเหลือและคำแนะนำทางวรรณคดีที่เธอมีให้อย่างต่อเนื่อง ซึ่งถ้าไม่มีแล้ว ข้าพเจ้าคงไม่สามารถเลี้ยงชีพด้วยปลายปากกาของข้าพเจ้าได้เป็นแน่แท้" เงินจำนวนนี้ถ้าคำนวณด้วยดัชนีราคาขายปลีกแล้วจะเท่ากับราว ๆ 419,000 ปอนด์ใน ค.ศ 2010
อภิสิทธิ์ ไข่แก้ว

อภิสิทธิ์ ไข่แก้ว หรือ โค้ชไข่ (6 มิถุนายน พ.ศ. 2517 –) เป็นอดีตนักกีฬาฟุตซอลชาวไทยซึ่งได้รับเลือกให้เล่นร่วมกับทีมชาติไทยในฟุตซอลชิงแชมป์โลก 2000 ที่ประเทศกัวเตมาลา ในรอบแรกร่วมกับทีมชาติเนเธอร์แลนด์, อียิปต์ และอุรุกวัย รวมถึงเคยเป็นสมาชิกสโมสรฟุตบอลจังหวัดตรัง
ในภายหลัง อภิสิทธิ์ได้มีส่วนร่วมกับสโมสรฟุตบอล บางกอก เอฟซี โดยทำหน้าที่เป็นผู้ช่วยให้แก่เกียรติศักดิ์ เสนาเมือง ครั้นเมื่อ เกียรติศักดิ์ได้หันไปทำหน้าที่ช่วยแก่ทีมชาติไทย อภิสิทธิ์ก็ได้รับหน้าที่คุมทีมบางกอก เอฟซี ทั้งหมดแทน ทั้งยังมีผลงานในการควบคุมโอลอฟ วัตสัน ซึ่งเป็นนักฟุตบอลชาวสวีเดน
นอกจากนี้ ใน พ.ศ. 2556 อภิสิทธิ์ยังมีผลงานในการเป็นหัวหน้าผู้ฝึกสอนสโมสรฟุตบอล บางกอก เอฟซี ในการแข่งขันเชียงรายทัวร์นาเมนท์ 2013 รวมถึงมีผลงานช่วยให้บางกอก เอฟซี ชนะการแข่งในไทยลีกดิวิชัน 1 2556 ในหลายแมตช์
หมึกไดมอนด์

หมึกไดมอนด์ (ชื่อวิทยาศาสตร์: "Thysanoteuthis rhombus") เป็นหมึกประเภทหมึกกล้วยชนิดหนึ่ง
หมึกไดมอนด์ เป็นหมึกกล้วยที่มีขนาดใหญ่ชนิดหนึ่ง สามารถโตเต็มที่ยาวได้ถึง 100 เซนติเมตร และมีน้ำหนักได้มากถึง 30 กิโลกรัม แต่น้ำหนักโดยเฉลี่ยประมาณ 20 กิโลกรัม หมึกไดมอนด์เป็นหมึกน้ำลึกอาศัยอยู่ในระดับน้ำที่มีความลึกกว่า 200 เมตร นับเป็นหมึกที่ไม่ค่อยจะพบเห็นได้บ่อยนัก มีจุดเด่น คือ มีหนวดสองเส้นมีลักษณะแผ่ออกคล้ายกับครีบหรือระบาย เมื่ออยู่ในน้ำลึกหรือกลางน้ำจะมีสีลำตัวสีน้ำเงิน แต่เมื่อขึ้นมาใกล้กับผิวน้ำหรือถูกจับขึ้นมาพ้นน้ำจะเปลี่ยนสีตัวเองเป็นสีแดงเข้ม 
หมึกไดมอนด์ เป็นหมึกที่พบได้ทั่วโลกในเขตร้อนและเขตอบอุ่น เป็นหมึกที่มีความสำคัญทางประมงโดยเฉพาะอย่างที่ทะเลญี่ปุ่น และโอกินาวา
ในขณะที่บริเวณเกาะดอนซอล ในฟิลิปปินส์ ชาวพื้นเมืองที่นั่นจะเรียกหมึกไดมอนด์ว่า "คูสิท" เป็นหมึกที่สามารถขายได้ดีมีราคาสูง โดยเคยมีผู้จับได้ขนาดตัวที่มีน้ำหนักสูงสุดถึง 25 กิโลกรัม สามารถนำไปประกอบเป็นอาหารได้หลากหลาย ใช้วิธีการตกแบบพื้นเมือง คือ การออกเรือไปตั้งแต่เช้ามืด โดยใช้เบ็ดที่ไม่มีตะขอเกี่ยวกับเหยื่อล่อ คือ ปลา หย่อนลงไปในทะเลพร้อมกับไฟใต้น้ำที่เปิดกระพริบเพื่อเรียกความสนใจ เนื่องจากเมื่อหมึกไดมอนด์ฮุบเหยื่อแล้วจะไม่ลากเหยื่อไปในทิศทางต่าง ๆ เหมือนปลา แต่จะดึงขึ้นอย่างเดียว โดยสภาพที่ดีที่สุดในการจับหมึกไดมอนด์ คือ ทะเลที่มีคลื่นลม เพราะจะทำให้เหยื่อในน้ำนั้นมีการเคลื่อนไหวที่ดูเป็นธรรมชาติมากกว่าผู้ตกเคลื่อนไหว และหากจับได้แล้วตัวหนึ่ง ก็จะรีบสาวขึ้นมา เพื่อที่จะได้ตกอีกตัว เนื่องจากเป็นหมึกที่มีพฤติกรรมอาศัยอยู่กันเป็นคู่
โรงเรียนสตรีวัดอัปสรสวรรค์

โรงเรียนสตรีวัดอัปสรสวรรค์ (Satri Wat Absornsawan School) ตั้งอยู่ที่ 250 ถนนรัชมงคลประสาธน์ แขวงปากคลอง เขตภาษีเจริญ กรุงเทพมหานคร 10160 มีเนื้อที่ 4 ไร่ 1 งาน 28 ตารางวา เป็นโรงเรียนหญิงล้วนขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 1
ประวัติ.
แต่เดิมพื้นที่บริเวณโรงเรียนส่วนใหญ่เป็นสวน ถนนหนทางยังไม่สะดวกมากนัก โรงเรียนที่เปิดสอนใกล้เคียงก็เป็นโรงเรียนที่เปิดสอนภาคบังคับ (ป.1- ป.4) หากจะเรียนในระดับชั้นที่สูงขึ้นไปจะต้องเดินทางออกไป ทำให้ไม่สะดวก คุณยายจีบ ปานขำ คบหบดีผู้มั่งคั่งในย่านนั้นจึงดำริกับลูก ๆ ว่าอยากสร้างโรงเรียนสำหรับกุลสตรี เพื่อให้เด็กผู้หญิงละแวกนี้ได้เรียนต่อในระดับชั้นมัธยมศึกษา แต่ยังมิทันสร้างก็ถึงแก่กรรมเสียก่อน บรรดาลูก ๆ ของคุณยายจึงนำเงินจากกองมรดกมาสร้างอาคารเรียนหลังแรกและให้คุณตาทองคำ ปานขำ ลูกชายคนสุดท้องเป็นผู้ดำเนินการ โดยได้รับความอนุเคราะห์จากพระพุทธพยากรณ์ (เจริญ อุปติสฺโส) เจ้าอาวาสวัดอัปสรสวรรค์ในขณะนั้นมอบที่ดินให้สร้างอาคารเรียนและเริ่มเปิดเรียนเมื่อวันที่ 17 พฤษภาคม พ.ศ. 2483 นับเป็นโรงเรียนกุลสตรีแห่งแรกใน เขตภาษีเจริญ
คณะสี.
คณะจันทริกา สีเหลือง 
คณะนันทินี สีม่วง 
คณะลักษมี สีเขียว 
คณะสุรัสวดี สีแดง 
คณะอินทราณี สีฟ้า 
อาคารสถานที่.
ปัจจุบันโรงเรียนมีอาคาร 5 หลัง เป็นอาคารเรียน 4 หลัง และอาคารสำนักงาน 1 หลัง
ห้องประชุมมี 3 ห้อง ประกอบด้วย ห้องอัปสรสามัคคี ห้องพระมหารัชมังคลาจารย์ (ห้องโสตฯ) และห้องศรีอัปสร
แหล่งข้อมูลอื่น.
วิมานมะพร้าว

วิมานมะพร้าว เป็นบทประพันธ์ของแก้วเก้า ถูกสร้างครั้งแรกในรูปแบบภาพยนตร์เมื่อปี พ.ศ. 2534 ผลิตโดย บริษัท กันตนา โมชั่น พิคเจอร์ จำกัด นำแสดงโดยสิเรียม ภักดีดำรงฤทธิ์ และศตวรรษ ดุลยวิจิตร ถือเป็นภาพยนตร์ไทยที่ประสบความสำเร็จอย่างมาก จนทำให้มีแผนที่จะสร้างภาค 2 ต่อ โดยทางผู้แต่งบทประพันธ์ แก้วเก้า ได้เขียนพล็อตภาค 2 ให้เรียบร้อยแล้ว แต่ในที่สุดก็ไม่ได้มีการสร้างภาพยนตร์ภาคต่อแต่อย่างใด ต่อมาถูกนำมาสร้างเป็นละครโทรทัศน์ไทยเมื่อปี พ.ศ. 2537 ผลิตโดยดาราวิดีโอ นำแสดงโดยศตวรรษ ดุลยวิจิตร และชฎาพร รัตนากร ออกอากาศเมื่อวันที่ 29 กรกฎาคม 2537 ถึง 9 ตุลาคม 2537 ทางสถานีโทรทัศน์สีกองทัพบกช่อง 7 และนำกลับมาสร้างใหม่อีกครั้งปี พ.ศ. 2556 ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 นำแสดงโดยธันวา สุริยจักร และฑิฆัมพร ฤทธิ์ธาอภินันท์ ได้เริ่มถ่ายทำตั้งแต่วันที่ 10 พฤษภาคม 2556 ซึ่งออกอากาศเมื่อวันที่ 12 พฤศจิกายน 2556 ถึง 7 มกราคม 2557 ออกอากาศซ้ำในช่วงละครดังที่คิดถึง วันจันทร์ถึงวันศุกร์ เวลา 09.20 - 11.20 น. วันที่ 23 กันยายน ถึง 18 ตุลาคม 2564
เรื่องย่อ.
อากง ผู้ล่วงลับแต่วิญญาณยังคงห่วงโรงงานแปรรูปมะพร้าวเนื่องจากรู้ว่าผู้จัดการวางแผนยักยอกเงินและหวังทำลายชื่อเสียงโรงงาน มีเพียง จุลลา วิศวกรสาวสวยประจำโรงงานคนเดียวเท่านั้นที่มองเห็นและสื่อสารกับวิญญาณอากงได้ อากงจึงตามอ้อนวอนกึ่งบังคับให้จุลลาช่วยเปิดโปงแผนการร้ายและพยายามผลักดันให้ความรักระหว่างเธอกับหลานชายของเขาลงเอยกันด้วยดี
เรื่องราวดำเนินไปท่ามกลางบรรยากาศของโรงงานแปรรูปมะพร้าวริมทะเลที่เต็มไปด้วยกลิ่นอายอดีตและเงาแห่งความลับ จุลลาต้องพยายามรักษาสมดุลระหว่างงานประจำ ความสัมพันธ์กับเพื่อนร่วมงาน และการเป็น “มือปราบโกง” ให้กับวิญญาณอากงผู้เคร่งครัด อากงที่แม้จะจากโลกไปแล้วแต่ยังรักโรงงานดั่งลูกแท้ๆ ไม่เพียงแค่จ้ำจี้จ้ำไชให้จุลลาแฉแผนยักยอกของผู้จัดการตัวแสบ แต่ยังคอยแทรกแซงเรื่องหัวใจด้วยความหวังว่าจะให้หลานชายสุดที่รัก — พัท ผู้ชายมาดนิ่งแต่จิตใจอบอุ่น — ได้เจอรักแท้เสียที ความปั่นป่วนทั้งในโรงงานและในใจจุลลาเพิ่มขึ้นทุกวัน เมื่อเธอต้องหาทางเปิดโปงความจริงโดยไม่มีใครเชื่อ และพยายามหลีกเลี่ยงความรู้สึกบางอย่างที่เริ่มเติบโตขึ้นท่ามกลางความวุ่นวาย ทั้งหมดนี้คือจุดเริ่มต้นของเรื่องราวอบอุ่น ป่วนปนขำ และชวนซึ้งของหญิงสาวธรรมดาคนหนึ่ง กับผีเฒ่าผู้ไม่ยอมจากไป จนกว่าจะได้เห็นทั้งความยุติธรรม… และความรักที่ลงตัว
สไปโรไจรา

สไปโรไจรา เป็นสาหร่ายสีเขียวคล้ายเส้นด้ายสกุลหนึ่งในอันดับ Zygnematales ได้ชื่อตามการเรียงตัวของคลอโรพลาสต์เป็นเกลียว อันเป็นลักษณะประจำสกุล มักพบในน้ำจืด และมีสไปโรไจรากว่า 400 สปีชีส์ทั่วโลก สไปโรไจรามีความกว้างได้ 10 ถึง 100 ไมโครเมตร และอาจยืดได้ถึงหนึ่งเซนติเมตร
ชนิด.
รายการข้างล่างคือชนิดที่ได้รับการรับรอง สำหรับรายการที่ได้รับการยอมรับในปัจจุบัน ซึ่งครอบคลุมและเป็นปัจจุบันมากขึ้น ดูในหน้า AlgaeBase หรือ WoRMS
<templatestyles src="Div col/styles.css"/>
ฆาบิเอร์ ปาติญโญ

ฆาบิเอร์ ปาติญโญ ลาชิกา (14 กุมภาพันธ์ พ.ศ. 2531 –) เป็นอดีตนักฟุตบอลชาวฟิลิปปินส์ และเป็นอดีตนักฟุตบอลลูกครึ่งสเปน-ฟิลิปปินส์ เคยเล่นในตำแหน่งกองหน้าให้แก่การท่าเรือ ในไทยลีก เป็นสโมสรสุดท้าย และเคยเล่นให้กับทีมชาติฟิลิปปินส์
สโมสร.
บุรีรัมย์ ยูไนเต็ด.
ในฤดูกาล 2556 ปาติญโญทำประตูในไทยพรีเมียร์ลีกทั้งหมด 14 ลูก ซึ่งมากเป็นอันดับที่ 4 รองจากการ์เมโล กอนซาเลซ (บุรีรัมย์ ยูไนเต็ด), เคลย์ตง ซิลวา (บีอีซี เทโร) และธีรศิลป์ แดงดา (เอสซีจี เมืองทอง ยูไนเต็ด) นอกจากนี้เขายังได้รับรางวัลผู้เล่นยอดเยี่ยมประจำเดือนเมษายน พ.ศ. 2556 ต่อมาในฤดูกาล 2557 ปาติญโญทำประตูในลีกทั้งหมด 21 ลูก ซึ่งมากเป็นอันดับที่ 2 เป็นรองเพียงเอเบร์ชี เฟร์นังจิส จากราชบุรี มิตรผล เท่านั้น นอกจากนี้เขายังทำอีกหนึ่งแฮตทริกในลีก ในนัดที่บุรีรัมย์เปิดบ้านเอาชนะสุพรรณบุรี 4–0 เมื่อวันที่ 2 สิงหาคม พ.ศ. 2557
บุรีรัมย์ ยูไนเต็ด (ครั้งที่ 2).
ฤดูกาล 2561.
ในวันที่ 23 เมษายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัว ฆาบิเอร์ ปาติญโญ จากเห่อหนาน เป็นที่เรียบร้อย โดยเจ้าตัวจะสวมเสื้อหมายเลข 20 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย ปาติญโญทำหนึ่งประตูช่วยให้บุรีรัมย์บุกไปเอาชนะลำปาง 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย ปาติญโญทำหนึ่งประตูช่วยให้บุรีรัมย์เปิดบ้านเอาชนะอุบล ยูไนเต็ด ไปได้ 4–1 ผ่านเข้าสู่รอบรองชนะเลิศได้สำเร็จ ต่อมาในวันที่ 12 กันยายน พ.ศ. 2561 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะสุโขทัยไปได้ 4–1 ต่อมาในวันที่ 26 กันยายน พ.ศ. 2561 ช้าง เอฟเอคัพ รอบรองชนะเลิศ ปาติญโญทำหนึ่งประตูช่วยให้บุรีรัมย์เอาชนะศรีสะเกษที่สนามกีฬาบุณยะจินดาไปได้ 2–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 29 กันยายน พ.ศ. 2561 ปาติญโญทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 3–0 โดยมีการฉลองแชมป์ไทยลีกสมัยที่ 6 หลังจบการแข่งขันนัดนั้น ต่อมาในวันที่ 3 ตุลาคม พ.ศ. 2561 ปาติญโญทำประตูที่ 3 ในลีก ช่วยให้บุรีรัมย์บุกไปเอาชนะแอร์ฟอร์ซ ยูไนเต็ด ที่สนามกีฬาธูปะเตมีย์ 4–2 และในวันที่ 7 ตุลาคม พ.ศ. 2561 ไทยลีกนัดปิดฤดูกาล ปาติญโญทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 1–0 ทำให้บุรีรัมย์กลายเป็นสโมสรที่เก็บคะแนนในลีกต่อฤดูกาลสูงที่สุดในประวัติศาสตร์ โดยอยู่ที่ 87 คะแนน จากการแข่งขัน 34 นัด
ฤดูกาล 2562.
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปาติญโญลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ June 22, 2019 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ราชบุรี มิตรผล (ยืมตัว).
ในวันที่ 1 กรกฎาคม พ.ศ. 2562 สโมสรฟุตบอลราชบุรี มิตรผล ได้ทำการยืมตัวฆาบิเอร์ ปาติญโญ จากบุรีรัมย์ ยูไนเต็ด โดยสัญญายืมตัวจะมีผลจนจบฤดูกาล 2562 ต่อมาในวันที่ 6 กรกฎาคม พ.ศ. 2562 ปาติญโญได้ลงสนามนัดแรกในลีกให้กับราชบุรี ในนัดที่ราชบุรีเปิดบ้านไล่ตามตีเสมอการท่าเรือ 1–1
ทีมชาติ.
ในวันที่ 5 กันยายน พ.ศ. 2562 ฟุตบอลโลก 2022 รอบคัดเลือก ฟิลิปปินส์ เปิดปานาอัดปาร์กแอนด์สเตเดียม พบกับ ซีเรีย ในนัดนั้น ฆาบิเอร์ ยิงประตูขึ้นนำให้กับฟิลิปปินส์ แต่สุดท้ายก็ถูกซีเรียยิงแซงจนพ่ายแพ้คาบ้านไป 2–5
 "ณ วันที่ 5 กันยายน พ.ศ. 2562"
หอยงวงช้างกระดาษ

หอยงวงช้างกระดาษ  เป็นมอลลัสคาประเภทหมึก จำพวกหมึกสายสกุลหนึ่ง ใช้ชื่อสกุลว่า "Argonauta" แม้จะได้ชื่อว่าเป็นหอยงวงช้าง แต่ก็มิได้ถูกจัดให้อยู่ในจำพวกหอยงวงช้าง แต่ถูกจัดให้เป็นหมึกสาย
ลักษณะทางกายภาคและการขยายพันธุ์.
หอยงวงช้างกระดาษมีลักษณะเด่น คือ เฉพาะตัวเมียเท่านั้นที่มีเปลือกหุ้มตัว เพื่อใช้เป็นที่สำหรับวางไข่และฟักไข่ ตัวผู้มีขนาดเล็กกว่าเพศเมียมาก และไม่มีเปลือกหุ้มตัว เปลือกหอยงวงช้างกระดาษมีลักษณะบาง เบา เปราะ และแตกหักง่าย ม้วนเป็นวงในแนวราบ วงเกลียวแรก ๆ เป็นสีน้ำตาลเข้มและค่อย ๆ จางลงเป็นสีขาวหม่นหรือสีครีมในวงเกลียวสุดท้าย วงเกลียวสุดท้ายจะคลุมวงเกลียวแรก ๆ ไว้ทั้งหมด ผิวเปลือกมีร่องตามขวางและสันหยัก ทำให้เห็นเป็นลอนตื้นจากจุดยอดออกไปในแนวรัศมี ตามสันเปลือกมีปมเรียงเป็นแถว โดยเปลือกของหอยงวงช้างกระดาษนั้นเป็นแคลเซียมคาร์บอเนตที่เปราะบางคล้ายกระดาษ อันเป็นที่มาของชื่อสามัญ ตัวหอยงวงช้างกระดาษประกอบด้วยส่วนหัวและลำตัว ที่หัวมีตาขนาดใหญ่ 1 คู่ รอบปากมีหนวดหรือแขน 8 เส้น ลำตัวไม่มีครีบ ตัวเมียมีลำตัวคล้ายถุงรูปรี หัวเล็กเมื่อเทียบกับขนาดของลำตัว ปลายหนวดคู่แรกมีลักษณะแบน และมีต่อมที่ผลิตสารสำหรับสร้างเปลือก ตัวผู้มีลำตัวกลมคล้ายถุง หัวใหญ่ การผสมพันธุ์มีการจับคู่กัน ตัวเมียวางไข่ไว้ในเปลือก ไข่มีลักษณะเป็นไข่เดี่ยว ไข่แต่ละฟองมีตัวอ่อนเพียงตัวเดียว ตัวอ่อนที่ฟักออกมาจากไข่ มีลักษณะคล้ายตัวเต็มวัยแต่มีหนวดสั้น ขนาดเมื่อโตเต็มที่ประมาณ 10–30 เซนติเมตรในตัวเมีย ขณะที่ตัวผู้มีความยาวเพียง 2 เซนติเมตรเท่านั้น คือเล็กกว่าตัวเมียได้มากถึง 30 เท่า
โดยการผสมพันธุ์จะใช้เวลาเพียงไม่กี่นาน ตัวผู้ที่มีขนาดเล็กกว่ามากจะทิ้งหนวดเอาไว้เกาะกับตัวเมีย ซึ่งสามารถคืบคลานไปมาได้และบรรจุไว้ซึ่งสเปิร์ม สำหรับในการปฏิสนธิตัวเมียอาจจะเก็บสะสมสเปิร์มของตัวผู้ไว้ได้หลายตัว และจะปฏิสนธิเมื่อเวลาผ่านไป ตัวเมียจะวางไข่เป็นสายพันอยู่รอบเปลือก เรียกว่า เปลือกหุ้มไข่ ซึ่งสามาถดูแลไปได้ด้วยขณะที่ไข่มีการพัฒนา ส่วนตัวผู้หลังจากผสมพันธุ์แล้ว ก็จะตาย
ถิ่นที่อยู่อาศัย.
หอยงวงช้างกระดาษอาศัยในทะเลที่ห่างฝั่ง ทั้งในเขตร้อนและกึ่งเขตร้อน ตั้งแต่ระดับผิวน้ำไปจนถึงระดับน้ำลึกประมาณ 100 เมตร ว่ายน้ำได้ดี แต่มักจะเคลื่อนตัวไปตามกระแสน้ำมากกว่าว่ายไปเอง บางชนิดตัวเมียอาจยึดเกาะกับวัตถุในน้ำ หรือเกาะกันเองเป็นสายจำนวน 20–30 ตัว มักออกหาอาหารในเวลากลางวัน อาหารคือ สัตว์น้ำขนาดเล็ก หอยงวงช้างกระดาษมีทั้งหมด 7 ชนิด (สูญพันธุ์ไปแล้วหลายชนิดตั้งแต่ยุคก่อนประวัติศาสตร์) ในน่านน้ำไทยมีการสำรวจพบ 3 ชนิด เปลือกมีความสวยงามแปลกตา จึงมักนำมาเป็นของตกแต่งบ้าน และรับประทานเนื้อเป็นอาหารในบางประเทศ
แม้จะเป็นสัตว์ที่ไม่ใคร่เป็นที่รู้จักหรือพบเห็นกันมากนัก แต่ทว่าที่จริงแล้ว เป็นสัตว์ที่สามารถพบได้ดาษดื่นตามท้องทะเลทั่วไป ขณะเดียวกัน หอยงวงช้างกระดาษก็ตกเป็นอาหารของสัตว์ทะเลที่มีขนาดใหญ่กว่า เช่น ปลาทูน่า, โลมา หรือปลากระโทง เป็นต้น
การจำแนก.
มีชนิดที่สูญพันธุ์ไปแล้ว คือ "Obinautilus awaensis" เคยถูกจัดให้อยู่ในสกุล "Argonauta" ด้วย แต่ปัจจุบันถูกจัดให้อยู่ในสกุล "Obinautilus"
ศัพท์มูลวิทยา.
หอยงวงช้างกระดาษ ทั้งในชื่อวิทยาศาสตร์และชื่อสามัญภาษาอังกฤษที่ใช้คำว่า "Argonaut" หรือ "Argonauta" นั้น หมายถึง "กะลาสีบนเรืออาร์โก" ตามเทพปกรณัมกรีก โดยแปลงมาจากภาษากรีกคำว่า ναυτίλος หมายถึง "กะลาสี" ซึ่งมาจากพฤติกรรมของหอยงวงช้างกระดาษที่มักใช้หนวดที่เป็นเสมือนแขนทั้ง 8 เส้นนั้นยกไว้เหนือลำตัวเสมือนใบเรือ เมื่ออยู่บนพื้นใต้ทะเล โดยชื่อนี้มีที่มาจากอริสโตเติล นักปราชญ์ชาวกรีกโบราณที่บรรยายถึงลักษณะของเปลือกหอยตัวเมียว่า เหมือนเรือและหนวดเป็นเหมือนใบเรือและพาย
ซูซูกิ เอริโอ

ซูซูกิ เอริโอ  เป็นรถยนต์นั่งขนาดเล็ก (Compact Car) ที่ผลิตโดย ซูซูกิ ในปี พ.ศ. 2544 หรืออีกชื่อหนึ่งว่า ซูซูกิ เลียนา  ซึ่งมาจากวลีที่ว่า Life In A New Age ใช้ชื่อนี้ในประเทศจีน ,ยุโรป ,เอเชียใต้ ,ไต้หวันและออสเตรเลีย โดยซูซูกิ เอริโอเปิดตัวเพื่อมาทดแทนรุ่นเก่าอย่าง ซูซูกิ เอสทีม  ตัวรถถูกออกแบบมาให้ห้องโดยสารโปร่งโล่งมากที่สุด แต่มีตัวถังที่กะทัดรัด ทำให้รถดูสูงกว่าซูซูกิ เอสทีม มาก มีตัวถัง 2 แบบคือซีดาน 4 ประตูและแฮทช์แบค 5 ประตู โดยมีระยะฐานล้ออยู่ที่ 2,480 มม. ความยาวรุ่นแฮทช์แบคอยู่ที่ 4,230 มม. รุ่นซีดานอยู่ที่ 4,350 มม. ความกว้างอยู่ที่ 1,690 มม. และความสูงรุ่นแฮทช์แบคอยู่ที่ 1,550 มม. รุ่นซีดานอยู่ที่ 1,535 มม. ใช้เกียร์ธรรมดา 5 สปีดและเกียร์อัตโนมัติ 4 สปีด มีรุ่นเครื่องยนต์เบนซิน 1.3 ,1.5 ,1.6 ,1.8 ,2.0 และ 2.3 ลิตร และเครื่องยนต์ดีเซล 1.4 ลิตร ฐานการประกอบอยู่ที่ประเทศญี่ปุ่นและปากีสถาน วางเครื่องยนต์ด้านหน้า ใช้ระบบขับเคลื่อนล้อหน้า และระบบขับเคลื่อนสี่ล้อ ถือเป็นรถยนต์นั่งขนาดเล็กของซูซูกิรุ่นแรกที่ใช้ระบบขับเคลื่อนสี่ล้อ
ซูซูกิ เอริโอ เป็นรถที่ไม่ประสบความสำเร็จในด้านชื่อเสียงและยอดขาย แต่ซูซูกิเองก็คิดว่าแนวทางการทำตลาดน่าจะโดนใจลูกค้าจึงนำแนวคิดนี้ไปพัฒนารถรุ่นใหม่ คือ ซูซูกิ SX4 ทั้งแบบแฮทช์แบคและซีดานในสไตล์ครอสโอเวอร์แทน ปัจจุบันยังคงมีการทำตลาดที่ประเทศจีนและปากีสถาน และเตรียม Minorchange ให้ดูเป็นรถยุค 2013 เร็วๆนี้
ในประเทศไทย ซูซูกิ เอริโอ ไม่เคยมีการทำตลาดที่ประเทศไทย แต่ GM Thailand เคยมีแผนที่จะนำเอริโอเข้ามาประกอบในไทย เนื่องจากติด 1 ในโผของรถยนต์นั่งขนาดเล็กที่เตรียมประกอบและจัดจำหน่ายในประเทศไทย แต่สุดท้ายแล้ว GM Thailand ก็เปลี่ยนแผน นำแดวู ลาเซ็ตติ  ซึ่งเป็นแบรนด์ในเครือ GM มาผลิตในชื่อ เชฟโรเลต ออพตร้า  แทน
ช็อง ยู-มี (นักแสดงเกิด พ.ศ. 2527)

ช็อง ยู-มี (เกิด 23 กุมภาพันธ์ 2527) หรือ ยูมี (Yumi) เป็นนักแสดงหญิงชาวเกาหลีใต้
การงาน.
ยูมีเริ่มงานการแสดงครั้งแรกในโฆษณาหมากฝรั่งลอตเตไซลิทอลในปี 2546 แล้วได้รับบทบาทรองในละครโทรทัศน์กับภาพยนตร์หลายเรื่อง รวมถึงละครและภาพยนตร์ของต่างชาติ เช่น ละครจีนเรื่อง "ไฟฟ์สตาร์โฮเต็ล (Five Star Hotel)" เมื่อปี 2550 และภาพยนตร์จีนเรื่อง "โนเบิลแมนส์พาธ (Nobleman's Path)" เมื่อปี 2555
เมื่อยูมีได้รับบทนางรองในละครเรื่อง "อะเธาแซนด์เดส์พรอมิส (A Thousand Days' Promise)" ในปี 2554 และบทนางร้ายในละครเรื่อง "ตามหาหัวใจเจ้าชายหลงยุค (Rooftop Prince)" ในปี 2555 แล้ว ก็ทำให้เธอมีชื่อเสียงเป็นอันมาก ทั้งยังได้รับรางวัลชั้นนำด้วย
กลางปี 2555 ยูมีได้รับเลือกให้แสดงละครเรื่อง "ซิตีคอนเควสต์ (City Conquest)" แต่เนื่องจากหาเวลาฉายไม่ได้ ละครนี้จึงยังไม่ได้รับการเผยแพร่ ต่อมาในปี 2556 เธอได้รับบทนางเอกเป็นครั้งแรกในละครโทรทัศน์แนวครอบครัวเรื่อง "วันเดอร์ฟูลมามา (Wonderful Mama)"
จามิน เหมพิพัฒน์

จามิน เหมพิพัฒน์ เกิดเมื่อวันที่ 1 พฤษภาคม พ.ศ. 2515 เป็นนักแสดงชาวไทย 
จามิน เหมพิพัฒน์เป็นน้องสาวของ วรินทร์ เชยอรุณเข้าวงการช่วงแรกใช้ชื่อว่า เกตุวดี เหมพิพัฒน์ พอออกเทป ก็เปลี่ยนชื่อเป็น จามิน เหมพิพัฒน์
รางวัลนาฏราช สาขาลำดับภาพยอดเยี่ยม

รางวัลนาฏราช สาขาลำดับภาพยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ตัดต่อวิดีโอหรือบริษัทตัดต่อวิดีโอที่สามารถตัดต่อภาพได้ต่อเนื่อง ดูแล้วเข้าใจ ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
ผู้ได้รับรางวัลและเข้าชิง.
ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครที่ได้รับการเสนอชื่อเข้าชิง
สรุปรายชื่อผู้เข้าชิงและผู้ชนะ.
รายชื่อผู้เข้าชิง.
จำนวนนักลำดับภาพ 13 คน ที่ได้รับการเสนอชื่อมากกว่า 2 ครั้ง
รายชื่อผู้ชนะ.
จำนวนนักลำดับภาพ 4 คน ที่ได้รับรางวัลมากกว่า 2 ครั้ง
เดอะ ซิส (วงดนตรี)

เดอะ ซิส (THE SIS) เป็นวงดนตรี 3 พี่น้องในสังกัด อาร์เอส โปรโมชั่น ได้แก่ เปียนโน สุพัณณดา พลับทอง, เบส ภัทรณินทร์ พลับทอง และ ซอ มนต์มนัส พลับทอง เริ่มมีผลงานในปี พ.ศ. 2545 - พ.ศ. 2549 โดยมีผลงานเพลงฮิตได้แก่เพลง ไม่อยากให้ผ่านคืนนี้, ชายคนนั้น และเพลง อสงไขย เป็นต้น
ประวัติ.
เบส เปียโน และซอ เป็นพี่น้องแท้ๆ ที่มีความสามารถในการเล่นดนตรีและร้องเพลง ในปี 2535 เปียโนได้รับนักร้องยุวชนดีเด่นแห่งประเทศไทย ประเภทเพลงไทยสากล จากนั้นเปียโนได้มีผลงานเพลงอัลบัมเดี่ยว ภายใต้สังกัด "ดรีม เรคคอร์ดส์" ที่หาดใหญ่ ชื่ออัลบั้ม "Error (เออร์เรอร์)" เมื่อปี พ.ศ. 2540 โดยมีเพลงเด่นในอัลบั้ม ได้แก่ เพลง รู้, มีแต่เธอ และเพลง ใครจะห่วงฉัน
จากนั้นทั้งสามได้เป็นนักร้องในสังกัด อาร์.เอส. ก่อนที่จะเปิดตัวในฐานะเดอะซิส ซอได้มีผลงานในอัลบัมพิเศษ World The International music ซึ่งเป็นการรวมตัวกันของศิลปินหน้าใหม่ของสังกัด 11 คนก่อนจะแยกย้ายมีผลงานต่อไป ซึ่งซอได้ร้องเพลงธีมประเทศสก็อตแลนด์ ชื่อเพลงหางเสือ 
ในปีเดียวกัน เบส เปียโน ซอ ได้เปิดตัวในฐานะวง The Sis ที่มาจาก The Sister ซึ่งหมายถึงพี่น้องนั่นเอง กับอัลบัมชื่อเดียวกับวง มีแนวเพลงสไตล์ป็อบร็อค เปิดตัวด้วยเพลง "ฉันคือดนตรี" ในอัลบัมนี้ก็มีเพลงฮิต ๆ อย่างเช่นเพลง "ไม่อยากให้ผ่านคืนนี้" ที่มีการทำมิวสิควิดีโอถึง 2 เวอร์ชั่น และเพลง "ชายคนนั้น" 
ในอัลบัมแรก เปียโน ได้ร่วมแต่งเนื้อร้องและทำนองในเพลง "เบื่อ" ส่วน เบส ได้ร่วมแต่งเนื้อร้องและทำนองในเพลง "คงรู้สึก" ส่วนมิวสิควิดีโอเพลงนี้ไปถ่ายทำที่ประเทศอังกฤษ ซึ่งเป็นต้นกำเนิดของแนวดนตรีในอัลบัมชุดนี้ อัลบัมนี้ได้ทำให้เดอะซิสเข้าชิงรางวัลสีสันอะวอร์ด ปี 2545 สาขาศิลปินหน้าใหม่ยอดเยี่ยม และสาขาศิลปินคู่หรือกลุ่มยอดเยี่ยม รวมถึงมีการเปลี่ยนปกอัลบัมเพื่อฉลองการตอบรับ พร้อมการทำเอ็มวีเพลง ไม่อยากให้ผ่านคืนนี้ เป็นเวอร์ชั่นใหม่
ในปีถัดมาได้มีอัลบั้มชุดที่ 2 ในชื่อชุด "Sense เสียงของความรู้สึก" ออกเมื่อปี พ.ศ. 2546 ซึ่งแนวเพลงเป็นป๊อปร็อก ส่วนเนื้อหาจะเป็นการแสดงให้เห็นคาแรกเตอร์ของผู้หญิงหลาย ๆ แบบ ในอัลบั้มนี้มีเพลงฮิตคือเพลง "คำขอร้อง"
นอกจากนี้เดอะซิสยังได้ร่วมใน project พิเศษในเครืออาร์.เอส.ฯ เช่น ซอ ได้ร่วมในอัลบัม What's love, เปียโนได้ร่วมในอัลบัม Dream ร่วมกับ ปานและโฟร์ท, เบส ได้ร่วมร้องเพลงคู่ในอัลบัมคู่กรรม
ปี 2548 เดอะ ซิส มีผลงานชุดที่ 3 หลังจากห่างหายไป 1 ปีเต็ม ชื่ออัลบั้ม "ไตร ปาก สมอง หัวใจ" จะเป็นเพลงแนว ป๊อป กับค่ายมอนสเตอร์มิวสิก ในเครืออาร์.เอส.ฯ เปิดตัวเพลงแรก "ไปกันไม่ได้" และมีเพลง อสงไขย ที่ใช้เครื่องดนตรี 3 ชิ้น ตามชื่อของทั้งสามคือ เบส เปียโน และซอ 
ในปีถัดมาเดอะ ซิส ได้มีอัลบั้มชุดที่ 4 ซึ่งเป็นชุดสุดท้ายในนาม "The Sis" มาวันนี้ทั้ง 3 สาว ได้หยิบเอาเพลงดังของคาราบาว มาถ่ายทอดใหม่กับอัลบั้มที่ใช้ชื่อว่า "พี่น้อง ร้องเพลงชีวิต" 
หลังจากผลงานในนามเดอะซิสกับสังกัดอาร์.เอส.ฯ ซอ ในชื่อใหม่ รสริน พลับทอง สติกนีย์ เป็นนักร้องในนาม Rick&Zoe' Duo เดินทางร้องเพลงบนเรือสำราญ และต่างประเทศ
ซูซูกิ สแปลช

ซูซูกิ สแปลช  เป็นรถยนต์นั่งซิตี้คาร์ (City Car) ที่ผลิตโดย ซูซูกิ เริ่มผลิตในปี พ.ศ. 2551 โดยเป็นรถที่ผลิตร่วมกับ โอเปิล เพื่อป้อนตลาดยุโรปโดยเฉพาะ และมีจำหน่ายในเอเชียบางประเทศ เช่น อินเดีย ญี่ปุ่น เป็นต้น โดยใช้ชิ้นส่วนร่วมกับ โอเปิล อจิลา  
ซูซูกิ สแปลช เริ่มจัดแสดงครั้งแรกในงานแฟรงค์เฟิร์ทมอเตอร์โชว์ปี 2007 และเริ่มจำหน่ายจริงในปี พ.ศ. 2551 โดยมีเครื่องยนต์เบนซิน 1.0 และ 1.2 ลิตร และเครื่องยนต์ดีเซล 1.4 ลิตร ใช้ระบบขับเคลื่อนล้อหน้า มีตัวถังแบบเดียวคือแฮทช์แบค 5 ประตู ใช้เกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติแบบ CVT ระยะฐานล้ออยู่ที่ 2,360 มม. ความยาว 3,720 มม. ความกว้าง 1,680 มม. และความสูง 1,590 มม. มีฐานการประกอบอยู่ที่ประเทศฮังการีและอินเดีย
ทองหยด จิตตวีระ

ทองหยด จิตตวีระ เป็นอดีตรองนายกรัฐมนตรี ในรัฐบาลพลเอกเปรม ติณสูลานนท์ และรัฐบาลพลเอกชาติชาย ชุณหะวัณ เป็นอดีตรัฐมนตรีว่าการกระทรวงพาณิชย์ และอดีตรัฐมนตรีว่าการกระทรวงสาธารณสุข และเป็นอดีตสมาชิกสภาผู้แทนราษฎร 2 จังหวัด คือ จังหวัดระนอง และจังหวัดสุพรรณบุรี และอดีตนายกสมาคมสันนิบาทเทศบาลแห่งประเทศไทย
ประวัติ.
ทองหยด จิตตวีระ เกิดเมื่อวันที่ 12 ตุลาคม พ.ศ. 2452
การทำงาน.
ฝ่ายนิติบัญญัติ.
ทองหยด เป็นสมาชิกสภาผู้แทนราษฎรจังหวัดสุพรรณบุรี ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งต่อเนื่องอีก 5 สมัยติดต่อกัน ถึงการเลือกตั้ง พ.ศ. 2522 จากนั้นจึงได้ย้ายมาลงสมัครรับเลือกตั้งในเขตจังหวัดระนอง และได้รับเลือกตั้งอีกเป็นสมัยที่ 7 ในการเลือกตั้ง พ.ศ. 2531 สังกัดพรรคกิจสังคม
นอกจากนั้นเขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ฝ่ายบริหาร.
ทองหยด จิตตวีระ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 จนถึงเดือนมกราคม พ.ศ. 2519 แต่ยังคงทำหน้าที่รักษาการจนกว่าจะได้รัฐบาลใหม่ในเดือนเมษายนของปีเดียวกัน
ต่อมาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลพลเอกเปรม ติณสูลานนท์ เมื่อเดือนมีนาคม พ.ศ. 2523 และถูกปรับออกจากตำแหน่งในเดือนมีนาคม พ.ศ. 2524 กระทั่งเขาได้รับแต่งตั้งกลับเข้ามาเป็นรองนายกรัฐมนตรี ในรัฐบาลเดิมอีกครั้ง เมื่อเดือนธันวาคมของปีเดียวกัน
ในปี พ.ศ. 2533 ทองหยดได้รับแต่งตั้งเป็นรองนายกรัฐมนตรี สมัยที่ 2 ในรัฐบาลพลเอกชาติชาย ชุณหะวัณ (ชาติชาย 5)
พรรคการเมือง.
ทองหยด เคยเป็นรองหัวหน้าพรรคธรรมสังคม ในปี พ.ศ. 2517
ถึงแก่อนิจกรรม.
ทองหยด จิตตวีระ เสียชีวิตด้วยอาการหัวใจล้มเหลว เมื่อวันที่ 2 ธันวาคม พ.ศ. 2534 รวมอายุ 82 ปี
ซัมซุง กาแลคซีเอส 4

ซัมซุง กาแลคซีเอส 4  เป็นสมาร์ตโฟน ที่ผลิตโดย ซัมซุง ซึ่งมีการยืนยันการเปิดตัวที่ นิวยอร์ก,ประเทศสหรัฐอเมริกา เมื่อวันที่ 14 มีนาคม พ.ศ. 2556 โดยมีซอฟต์แวร์ใหม่ทั้ง สมาร์ตอะเลิรตส์, สมาร์ตสเตย์ และ สมาร์ตสกอลล์ มีกล้องหลักความละเอียด 13 ล้านพิกเซล และมีจอ 5 นิ้ว ความละเอียดฟูลเอชดี 1080p โดยจะวางขายในช่วงเดือนเมษายน พ.ศ. 2556 บน 327 เครือข่าย ใน 155 ประเทศทั่วโลก
เน็กซัส 4

เน็กซัส 4 (ชื่อรหัส Mako) เป็น สมาร์ตโฟนระบบปฏิบัติการแอนดรอยด์ตัวที่สี่ของกูเกิล โดยรุ่นนี้ผลิตและออกแบบโดยแอลจี
มือถือรุ่นนี้ใช้ซีพียู 1.5 จิกะเฮิรตซ์ ควอด-คอร์ ควอลคอมม์ สแนปดรากอน เอส 4 โปร แรม 2 จิกะไบต์, หน่วยความจำภายใน 8 หรือ 16 จิกะไบต์ มีกล้องหน้าความละเอียด 1.3 ล้านพิกเซล แลกล้องหลักความละเอียด 8 ล้านพิกเซล มีถาดสำหรับใส่ไมโครซิม โดยรุ่นนี้มาพร้อมระบบปฏิบัติการแอนดรอยด์ 4.2 เจลลีบีน
ดับเบิลยูซีดับเบิลยู ฟอลล์บราวล์

ดับเบิลยูซีดับเบิลยู ฟอลล์บราวล์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1993 ถึง ค.ศ. 2000 รวม 8 ครั้ง โดยจัดขึ้นในช่วงเดือนกันยายน ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป
รางวัลนาฏราช สาขากำกับภาพยอดเยี่ยม

รางวัลนาฏราช สาขากำกับภาพยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ช่างภาพที่สามารถถ่ายภาพได้สวยงาม มุมกล้องสวย ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
สรุปรายชื่อผู้เข้าชิงและผู้ชนะ.
รายชื่อผู้เข้าชิง.
จำนวนนักกำกับภาพ 11 คน ที่ได้รับการเสนอชื่อมากกว่า 2 ครั้ง
รายชื่อผู้ชนะ.
จำนวนนักกำกับภาพ 1 คน ที่ได้รับรางวัลมากกว่า 2 ครั้ง
พิจักขณา วงศารัตนศิลป์

พิจักขณา วงศารัตนศิลป์ (เกิด 30 สิงหาคม พ.ศ. 2534) ชื่อเล่น น้ำตาล เป็นนักแสดงและนางแบบชาวไทย สังกัดบรอดคาซท์ ไทย เทเลวิชั่นและช่อง 3 เอชดี มีชื่อเสียงจากการเป็นเน็ตไอดอล และการแสดงนำในละครเรื่อง "มัจจุราชสีน้ำผึ้ง" เมื่อ พ.ศ. 2556 ซึ่งเป็นผลงานละครเรื่องแรกของเธอ
ประวัติ.
พิจักขณาเกิดที่จังหวัดแพร่ บิดาเป็นข้าราชการตำรวจ มารดาเป็นข้าราชการเช่นกัน มีน้องชายหนึ่งคน อายุห่างกันหกปี
พิจักขณาสำเร็จการศึกษาระดับมัธยมศึกษาตอนปลายจาก โรงเรียนม่วงไข่พิทยาคม จังหวัดแพร่ ระหว่างนั้นเคยแต่งนิยาย แต่เลิกไปก่อนจะเสร็จสิ้น เธอได้ศึกษาต่อระดับปริญญาตรีที่ คณะศึกษาศาสตร์ มหาวิทยาลัยเชียงใหม่ เพราะต้องการเป็นข้าราชการครูตามอย่างบิดามารดาที่เป็นข้าราชการ
ขณะเป็นนักศึกษาปี 1 ของมหาวิทยาลัยเชียงใหม่นั้น ได้ประกวดเป็นดาวและผู้นำเชียร์ของมหาวิทยาลัย และได้รับรางวัลเกี่ยวกับความงามหลายรางวัล ซึ่งรวมถึง รางวัลขวัญใจมหาชนในการประกวดมิสซีเอ็มยูลีก (Miss CMU League) รางวัลสาวหน้าใสของนิติพลคลินิก และรางวัลเพียวริคุไอดอล ต่อมา บุคคลซึ่งภายหลังได้เป็นผู้จัดการส่วนตัวของเธอมาพบเข้า จึงชักชวนมาถ่ายแบบและโฆษณาโทรทัศน์หลายรายการซึ่งทำให้เธอเป็นที่จดจำ เช่น น้ำดื่มคริสตัล น้ำยาระงับกลิ่นกายเรโซน่า และบ้านพักอาศัยในเครือพร็อปเพอร์ตีเพอร์เฟกต์
ใน พ.ศ. 2555 อรุโณชา ภาณุพันธุ์ ผู้บริหารบริษัทบรอดคาซท์ ไทย เทเลวิชั่น เลือกเธอให้แสดงเป็น "รจนาไฉน" นางเอกในละครโทรทัศน์เรื่อง "มัจจุราชสีน้ำผึ้ง" แทนทักษอร ภักดิ์สุขเจริญ ที่ขอถอนตัวออกไปเนื่องจากเพิ่งสมรสกับสงกรานต์ เตชะณรงค์ และละครต้องถ่ายทำในต่างจังหวัด คือ จังหวัดเชียงรายและจังหวัดเชียงใหม่ เธอจึงเป็นนักแสดงที่ได้รับบทนำทันทีที่เล่นละครเป็นครั้งแรก และเพื่อประโยชน์ในการประกอบอาชีพนักแสดง เธอจึงลาออกจากมหาวิทยาลัยเชียงใหม่ มาศึกษายังสาขาวิชานิเทศศาสตร์ คณะวิทยาการจัดการ มหาวิทยาลัยราชภัฏสวนสุนันทา แต่เนื่องจากเวลาเรียนไม่เพียงพอ จึงย้ายไปยังสาขาวิชาการภาพยนตร์และวีดิทัศน์ คณะนิเทศศาสตร์ มหาวิทยาลัยรังสิต เมื่อกลางปี 2556 มหาวิทยาลัยรังสิตให้ทุนความสามารถพิเศษ (ด้านศิลปิน)
ชีวิตส่วนตัว
หันลัด

หันลัด (ชื่อวิทยาศาสตร์: "Knema globularia") หรือเลือดเบา กระเบาเลือด เป็นไม้ยืนต้นในวงศ์ Myristicaceae เปลือกต้นสีน้ำตาลหรือเทาเข้ม เปลือกชั้นในสีชมพู มียางสีแดง ใบเดี่ยว เรียงสลับ ผิวใบเกลี้ยง หลังใบเขียวเป็นมัน ท้องใบสีขาวนวล ดอกเป็นดอกช่อ ดอกย่อยขนาดเล็ก สีเหลืองนวล ดอกแยกเพศแยกต้น ผลเป็นผลเดี่ยว เมื่ออ่อนสีเขียว สุกแล้วเป็นสีส้ม แตกออกเป็นสองกลีบ เยื่อหุ้มเมล็ดสีแดง 
พบมากในบริเวณใกล้ชายฝั่งทะเลและป่าพรุ พบในกัมพูชา จีน อินเดีย อินโดนีเซีย ลาว มาเลเซีย พม่า ไทย สิงคโปร์ และเวียดนาม ผลเป็นอาหารสัตว์ป่า
ไข่เขียว

ไข่เขียว (ชื่อวิทยาศาสตร์: "Parashorea stellata") หรือ กุเข้ ตะเคียนซวย ตะเคียนสามพอน เป็นไม้ยืนต้นขนาดใหญ่ในวงศ์ Dipterocarpaceae เปลือกต้นแตกเป็นร่องตามยาว มีสีน้ำตาลอมเทา เปลือกในสีเขียวตองอ่อน โคนต้นมีพูพอน เนื้อไม้สีน้ำตาลออกเหลือง ใบเดี่ยว สีเขียวนวล ดอกเป็นดอกช่อแบบแยกแขนง กลีบดอกสีขาวหรือสีเหลืองอ่อน โคนกลีบมีจุดสีม่วงอ่อน ผลเป็นผลเดี่ยว มีปีกที่พัฒนามาจากกลีบเลี้ยงแบบเดียวกับลูกยางนา มี 5 ปีก แก่แล้วกลายเป็นสีน้ำตาล เนื้อไม้แข็งใช้ในงานก่อสร้าง
สิบการทัพใหญ่

สิบการทัพใหญ่  เป็นชุดสงครามในรัชสมัยจักรพรรดิเฉียนหลง ซึ่งมีประกาศในหนังสือประจำปีทางการของราชวงศ์ชิง สิบการทัพใหญ่ได้แก่ สามการทัพเพื่อขยายอาณาเขตการควบคุมของจีนในเอเชียกลาง แบ่งเป็นสองครั้งต่อซูงการ์ (1755–1757) และการปราบปรามซินเจียง (1758–1759) อีกเจ็ดการทัพที่เหลือนั้น มีลักษณะเป็นการรักษาความสงบเรียบร้อย (police action) ตรงแนวพรมแดนที่สถาปนาไว้ก่อนแล้ว แบ่งเป็น สองครั้งเพื่อปราบปรามกบฏจินฉวนในเสฉวน หนึ่งครั้งต่อกบฏในไต้หวัน (1787–1788) และการรบนอกประเทศอีกสี่ครั้ง ต่อพม่า (1765–1769) เวียดนาม (1788–1789) และชาวกุรข่าที่ชอบทำสงครามในเนปาลตรงชายแดนระหว่างทิเบตกับอินเดีย (1790–1792) ซึ่งนับเป็นสองการทัพ
การทัพครั้งแรกที่เตอร์กีสถานตะวันออก.
หรือ การปราบปรามซินเจียง เกิดขึ้นระหว่าง ค.ศ. 1758-1759 ผลคือ จีนชนะสงคราม กบฏชาวมุสลิมพ่ายแพ้ และชนเผ่าอุยกรู์ที่ปกครองตนเองถูกทำลาย
การทัพที่พม่า.
เกิดขึ้นระหว่าง ค.ศ. 1765-1769 ผลคือ ราชวงศ์โก้นบองชนะสงคราม, สงครามสิ้นสุดด้วยสนธิสัญญาก้องโตน
การปราบปรามไต้หวัน.
เกิดขึ้นระหว่าง ค.ศ. 1786-1788 ผลคือ จีนชนะสงคราม
การทัพที่เวียดนาม.
เกิดขึ้นระหว่าง ค.ศ. 1788-1789 ผลคือ ราชวงศ์เตยเซินชนะสงครามแต่ยินยอมที่จะส่งบรรณาการให้จีน จีนจึงถอยทัพ
เทศบาลเมืองอ่างศิลา

เทศบาลเมืองอ่างศิลา เป็นเทศบาลเมืองแห่งหนึ่งในอำเภอเมืองชลบุรี จังหวัดชลบุรี เป็นหมู่บ้านชาวประมงริมทะเลที่มีชื่อเสียงด้านการทำครกหินและผลิตภัณฑ์จากทะเลตากแห้ง ปัจจุบันเป็นมีการขยายตัวของหมู่บ้านจัดสรรในอ่างศิลาเพื่อรองรับการขยายตัวของเมืองชลบุรี ซึ่งอยู่ห่างจากอ่างศิลาไปประมาณ 5 กิโลเมตร
ประวัติ.
เทศบาลเมืองอ่างศิลาก่อตั้งจากการที่กระทรวงมหาดไทยพิจารณาเห็นว่าสมควรยกฐานะท้องถิ่นตำบลอ่างศิลาและตำบลบ้านปึกทั้งตำบล บางส่วนของตำบลเสม็ด และบางส่วนของตำบลห้วยกะปิ ซึ่งเดิมอยู่ในพื้นที่ของสุขาภิบาลแสนสุข จัดตั้งเป็นสุขาภิบาลแห่งใหม่มีชื่อว่า สุขาภิบาลอ่างศิลา เมื่อวันที่ 22 เมษายน พ.ศ. 2530 จากนั้นในวันที่ 20 มกราคม พ.ศ. 2537 ได้มีการเปลี่ยนแปลงพื้นที่ โดยขยายออกไปถึงคลองบางโปรง ซึ่งแนวเขตสุขาภิบาลจะเลียบคลองบางโปรงจนถึงปากคลองบางโปรง และมีการเปลี่ยนแปลงฐานะครั้งแรกจากสุขาภิบาลเป็น เทศบาลตำบลอ่างศิลา เมื่อวันที่ 25 พฤษภาคม พ.ศ. 2542 และครั้งล่าสุดจากเทศบาลตำบลเป็น เทศบาลเมืองอ่างศิลา เมื่อวันที่ 10 กุมภาพันธ์ พ.ศ. 2554
ภูมิศาสตร์.
เทศบาลเมืองอ่างศิลาอยู่ค่อนไปทางตะวันตกเฉียงใต้ของอำเภอเมืองชลบุรีมีลักษณะภูมิประเทศเป็นที่ราบลุ่มชายฝั่งทะเล มีอาณาเขตการปกครอง 18.60 ตารางกิโลเมตร ครอบคลุมพื้นที่ 4 ตำบล ได้แก่ ตำบลอ่างศิลา (หมู่ 1-5), ตำบลบ้านปึก (หมู่ 1-7), ตำบลเสม็ด (หมู่ 3-8) และตำบลห้วยกะปิ (หมู่ 4-5) โดยมีอาณาเขตติดต่อกับพื้นที่ข้างเคียง ดังนี้
ภูมิประเทศในอ่างศิลา ประกอบด้วยหินอัด เป็นประเภทหินแกรนิตและหินทราย หินแกรนิตที่พบแทรกตัวขึ้นมาสลับระหว่างหินชั้น ซึ่งพบมากตามแหล่งที่เป็นเขาติดกับฝั่งทะเล และจากการที่มีหินแกรนิต ซึ่งมีสีขาวนวล สีเหลืองอ่อน และมีความแข็งแกร่งจำนวนมาก ทำให้เกิดอาชีพการทำครกหินและเป็นสัญลักษณ์ของอ่างศิลา
ประชากร.
เทศบาลเมืองอ่างศิลามีประชากรทั้งสิ้น 35,408 คน ประกอบด้วย 20,872 หลังคาเรือน ความหนาแน่นของประชากรเฉลี่ย 1,903.66 คนต่อตารางกิโลเมตร ในปัจจุบัน มีลักษณะเป็นชุมชนศูนย์กลางเกษตรกรรมด้านการประมงชายฝั่งทะเล เป็นแหล่งเพาะเลี้ยงหอยนางรมและหอยแมลงภู่ และเป็นแหล่งทำครกหิน โดยมีรายได้เฉลี่ยต่อคน 5,000 บาทต่อคนต่อเดือน มีประชากรนับถือศาสนาพุทธร้อยละ 96 ศาสนาคริสต์ร้อยละ 3 และศาสนาอิสลามร้อยละ 1
ชุมชน.
เทศบาลเมืองอ่างศิลาแบ่งการปกครองออกเป็นชุมชนทั้งสิ้น 20 ชุมชน ดังนี้
<templatestyles src="Col-begin/styles.css"/>
สถานที่สำคัญ.
สถานที่สำคัญในเขตเทศบาลเมืองอ่างศิลา เช่น
ตู้ เหวย์หมิง

ศาสตราจารย์ตู้ เหวย์หมิง (#เปลี่ยนทาง ค.ศ. 1940 – ปัจจุบัน) เป็นนักคิดสมัยใหม่ ซึ่งมีอิทธิพลอย่างกว้างขวางและลึกซึ้งต่อการศึกษาทำความเข้าใจแนวคิดขงจื๊อในปัจจุบัน การที่ได้ชื่อว่าเป็นนักคิดขงจื๊อสมัยใหม่ก็เพราะว่าเป็นผู้ที่อาศัยแนวคิดและทฤษฏีสมัยใหม่มาใช้ในการอธิบายแนวคิดขงจื๊อ นอกจากนี้การที่ตู้เหวย์หมิงได้รับการอบรมบ่มเพาะความรู้ความเข้าใจแนวคิดขงจื๊อเป็นอย่างดีจากนักคิดขงจื๊อสมัยใหม่อันประกอบด้วย โหมวจงซาน สวี่ฟูกวน และถังจวินอี้ ก็ย่อมช่วยให้ตู้เหวย์หมิงเกิดความศรัทธาอย่างมั่นคงและเชื่อมั่นอย่างแรงกล้าว่าแนวคิดขงจื๊อยังคงสามารถสร้างคุณูปการต่อสังคมสมัยใหม่ แต่ในขณะเดียวกัน สภาพสังคมตลอดจนเงื่อนไขต่างๆ ที่แปรเปลี่ยนไป ก็ทำให้ตู้เหวย์หมิงตระหนักถึงข้อบกพร่องของแนวคิดขงจื๊อที่ยังมีอยู่มาก ด้วยเหตุนี้นอกจากการพัฒนาแนวคิดขงจื๊อจากรากฐานดังเดิมแล้วนั้น ตู้เหวย์หมิงยังเปิดกว้างทางความคิดและยังประนีประนอมกับแนวคิดและทฤษฎีตะวันตกสมัยใหม่ เพื่อให้แนวคิดขงจื๊อเกิดน้ำหนักน่าเชื่อถือสอดคล้องเหมาะสมกับบริบททางสังคมสมัยใหม่ และสามารถสร้างคุณูปการต่อสังคมโลกแบบพหุวัฒนธรรมได้อย่างสมภาคภูมิในฐานะวัฒนธรรมทางความคิดของชนชาติจีน
เทศบาลเมืองปรกฟ้า

ปรกฟ้า เป็นเทศบาลเมืองแห่งหนึ่งที่ตั้งอยู่ในตำบลเกาะจันทร์ อำเภอเกาะจันทร์ จังหวัดชลบุรี ห่างจากตัวเมืองชลบุรีประมาณ 48 กิโลเมตร
ประวัติ.
เดิมเทศบาลเมืองปรกฟ้ามีฐานะเป็น "องค์การบริหารส่วนตำบลเกาะจันทร์" และได้รับการยกฐานะเป็น "เทศบาลเมืองปรกฟ้า" ตามประกาศกระทรวงมหาดไทย ลงวันที่ 30 กันยายน พ.ศ. 2554 อนึ่ง ในการยกฐานะเป็นเทศบาลได้เปลี่ยนชื่อองค์กรจาก "เกาะจันทร์" เป็น "ปรกฟ้า" ตามชื่อบ้านปรกฟ้า (หมู่ที่ 7 ตำบลเกาะจันทร์) ซึ่งเป็นหมู่บ้านสำคัญในพื้นที่ ทั้งนี้เพื่อไม่ให้มีชื่อซ้ำกับเทศบาลตำบลเกาะจันทร์ (บริเวณตัวอำเภอเกาะจันทร์) ที่มีอยู่แต่เดิม
ภูมิศาสตร์.
เนื้อที่และอาณาเขต.
เทศบาลเมืองปรกฟ้ามีเนื้อที่โดยประมาณ 182.06 ตารางกิโลเมตร หรือประมาณ 113,790 ไร่ มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ภูมิประเทศ.
เทศบาลเมืองปรกฟ้ามีสภาพภูมิประเทศทั่วไปเป็นที่ราบเนินลูกคลื่น พื้นที่ส่วนใหญ่ใช้ทำการเกษตร มีลำคลองไหลผ่าน 1 สาย คือ คลองหลวง มีอ่างเก็บน้ำ 1 แห่ง คือ อ่างเก็บน้ำบ้านสระตาพรหม
ประชากร.
เมืองปรกฟ้ามีประชากรทั้งสิ้น 14,254 คน ส่วนใหญ่ประกอบอาชีพทางการเกษตร การค้าขายจะทำกันเล็กน้อยภายในครอบครัว เนื่องจากไม่มีโรงงานอุตสาหกรรมในเขตอำเภอเกาะจันทร์ ทำให้ชาวบ้านส่วนใหญ่ไปรับจ้างในโรงงานอุตสาหกรรมในท้องถิ่นอื่น
เทศบาลเมืองสัตหีบ

เทศบาลเมืองสัตหีบ เป็นเมืองริมฝั่งทะเลอ่าวไทยในพื้นที่ทางตอนใต้ของตำบลสัตหีบ อำเภอสัตหีบ จังหวัดชลบุรี มีที่ฐานทัพและค่ายทหารเรืออยู่ทั้งในเขตเทศบาลและบริเวณรอบ ทำให้สัตหีบมีชื่อเรียกว่า "เมืองทหารเรือ" อีกทั้งยังมีทะเลที่สวยงามเหมาะแก่การท่องเที่ยวและพักผ่อน
ประวัติ.
ชุมชนสัตหีบได้รับการจัดตั้งเป็นสุขาภิบาลสัตหีบโดยกระทรวงมหาดไทยเมื่อวันที่ 31 สิงหาคม พ.ศ. 2498 ต่อมาในปี พ.ศ. 2515 ได้มีการขยายพื้นที่จาก 1.120 ตารางกิโลเมตร เป็น 6.22 ตารางกิโลเมตร และยกฐานะเป็นเทศบาลตำบลสัตหีบเมื่อวันที่ 25 พฤษภาคม พ.ศ. 2542 และเปลี่ยนแปลงฐานะอีกครั้งเป็นเทศบาลเมืองสัตหีบเมื่อวันที่ 12 มกราคม พ.ศ. 2550
อาณาเขต.
พื้นที่ของเทศบาลเมืองสัตหีบมีลักษณะเป็นแนวยาวไปตามถนนสุขุมวิท (ทางหลวงแผ่นดินหมายเลข 3) และถูกล้อมรอบด้วยพื้นที่ของเทศบาลตำบลเขตรอุดมศักดิ์
เขตการปกครอง.
เทศบาลเมืองสัตหีบมีพื้นที่ครอบคลุมบางส่วนของ 2 ตำบล 9 หมู่บ้าน ดังนี้
การเลือกตั้งสมาชิกสภาผู้แทนราษฎรจังหวัดลพบุรี เขต 4 แทนตำแหน่งที่ว่าง พ.ศ. 2556

การเลือกตั้งซ่อมสมาชิกสภาผู้แทนราษฎรเขต 4 ลพบุรี พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดลพบุรี ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่ เนื่องจากเห็นว่าการเลือกตั้งในปี พ.ศ. 2554 มิได้เป็นไปโดยสุจริตและเที่ยงธรรม
ที่มา.
คณะกรรมการการเลือกตั้ง (กกต.) ยื่นคำร้องต่อศาลฎีกาแผนกคดีเลือกตั้งขอให้มีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ เนื่องจากมีหลักฐานอันควรเชื่อได้ว่านายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี ซึ่งในขณะนั้นเป็นเจ้าหน้าที่ของรัฐ ได้อาศัยตำแหน่งหน้าที่ของตนกระทำการแจกแว่นตาแก่ประชาชนเพื่อจูงใจให้ผู้มีสิทธิเลือกตั้งลงคะแนนเสียงให้แก่นายเกียรติ เหลืองขจรวิทย์ อันเป็นการฝ่าฝืนพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 มาตรา 53 และ 57 มีผลให้การเลือกตั้งมิได้เป็นไปโดยสุจริตและเที่ยงธรรม
ศาลฎีกาแผนกคดีเลือกตั้งพิเคราะห์แล้ว เห็นว่า นายสุบรรณ จิระพันธุ์วาณิช นายกองค์การบริหารส่วนจังหวัดลพบุรีในขณะนั้นเป็นผู้ให้การสนับสนุนนายเกียรติให้มาสมัครรับเลือกตั้งเป็น สมาชิกสภาผู้แทนราษฎรจังหวัดลพบุรี พรรคภูมิใจไทย โดยนายสุบรรณได้พูดผ่านเครื่องขยายเสียงต่อหน้าประชาชนได้ความว่า ให้ช่วยเลือกคนของนายสุบรรณแล้วจะมีงบประมาณที่ ตำบลเกาะรังและตำบลซับตะเคียน อำเภอชัยบาดาล จังหวัดลพบุรี เพื่อจะได้มีงบประมาณนำมาซื้อของแจกชาวบ้านอีก ดังนั้น ถ้อยคำของนายสุบรรณดังกล่าว ทำให้เข้าใจได้ทันทีว่า นายสุบรรณต้องการให้ประชาชนที่มารับแจกแว่นตาลงคะแนนเลือกตั้งให้แก่ นายเกียรติเพื่อให้ได้เป็นสมาชิกสภาผู้แทนราษฎรจังหวัดลพบุรี เขต 4 แม้ว่า ขณะที่มีการแจกแว่นสายตาทั้งสองตำบลนั้น นายเกียรติจะไม่อยู่ด้วยก็ตาม
กรณีปรากฏหลักฐานอันควรเชื่อได้ว่าการที่นายสุบรรณพูดในโครงการแจกแว่นสายตาเพื่อจูงใจให้ผู้ที่มารับแจกแว่นสายตาไปลงคะแนนเสียงเลือกตั้งสมาชิกสภาผู้แทนราษฎรให้นายเกียรติ เป็นการฝ่าฝืนมาตรา 53 (1), 57 วรรคหนึ่ง แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 ทำให้การเลือกตั้งนั้มมิได้เป็นไปโดยสุจริตและเที่ยงธรรม จึงมีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ แทนนายเกียรติ เหลืองขจรวิทย์ ในวันที่ 28 ธันวาคม พ.ศ. 2555
คณะกรรมการการเลือกตั้งจึงได้กำหนดให้วันเสาร์ที่ 9 กุมภาพันธ์ พ.ศ. 2556 เป็นวันเลือกตั้ง และได้กำหนดวันรับสมัครเลือกตั้งในระหว่างวันที่ 22 มกราคม - 26 มกราคม พ.ศ. 2556 และกำหนดจัดให้มีการเลือกตั้งล่วงหน้าในวันที่ 2 กุมภาพันธ์ พ.ศ. 2556
ผลการเลือกตั้ง.
ภายหลังมติการประชุมครั้งที่ 18/2556 เมื่อวันที่ 19 กุมภาพันธ์ พ.ศ. 2556 คณะกรรมการการเลือกตั้งจึงประกาศให้นายพหล วรปัญญา สังกัดพรรคเพื่อไทย เป็นสมาชิกสภาผู้แทนราษฎรจังหวัดลพบุรี เขตเลือกตั้งที่ 4
อาสนวิหารปามีเย

อาสนวิหารปามีเย  หรือมีชื่อเต็มว่า อาสนวิหารนักบุญอ็องตอแน็งแห่งปามีเย  เป็นอาสนวิหารโรมันคาทอลิก อันเป็นที่ตั้งของมุขนายกประจำมุขมณฑลปามีเย กูเซอร็อง และมีร์ปัว ตั้งอยู่ที่เมืองปามีเย จังหวัดอาเรียฌ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสำคัญประจำเมือง คือ นักบุญอ็องตอแน็ง
อาสนวิหารปามีเยได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
วงศ์กระดังงา

วงศ์กระดังงา หรือ Annonaceae หรือ custard apple family 
เป็นวงศ์ของพืชมีดอกที่มีทั้งไม้ยืนต้น ไม้พุ่ม และมีบางส่วนเป็นไม้เลื้อย ประกอบด้วย 2300 - 2500 สปีชีส์และมีมากกว่า 130 สกุล 
จัดเป็นวงศ์ที่ใหญ่ที่สุดในอันดับ Magnoliales พืชในวงศ์นี้ 7 สกุล ได้แก่ "Annona", "Anonidium", "Rollinia", "Uvaria", "Melodorum", "Asimina", และ "Stelechocarpus" มีผลที่รับประทานได้
สกุลที่เป็นแม่แบบของวงศ์นี้คือ "Annona" ซึ่งพบมากในเขตร้อน พบในเขตอบอุ่นไม่กี่สปีชีส์ ประมาณ 900 สปีชีส์อยู่ในเขตร้อนของโลกใหม่ 450 สปีชีส์พบในเขตร้อนของแอฟริกา ที่เหลือพบในเขตอินโดมลายา 
สกุล.
<templatestyles src="Col-begin/styles.css"/>
เบอร์จิตต์ ดัชเชสแห่งกลอสเตอร์

เบอร์จิตต์ ดัชเชสแห่งกลอสเตอร์ (20 มิถุนายน พ.ศ. 2489) พระนามเดิม บีร์กิตเทอ เอวา เฮนริกซัน  หรือ บีร์กิตเทอ เอวา ฟัน เดิร์ส  เป็นสมาชิกของราชวงศ์วินด์เซอร์ เป็นพระชายาในเจ้าชายริชาร์ด ดยุกแห่งกลอสเตอร์ พระภาดาในสมเด็จพระราชินีนาถเอลิซาเบธที่ 2
พระประวัติ.
ดัชเชสแห่งกลอสเตอร์ประสูติในเออร์เดินเซอ ประเทศเดนมาร์ก เป็นธิดาคนเล็กของแอสการ์ เพรบึน วิซซิง เฮนริกซัน  ทนายความ กับวีเวียน ฟัน เดิร์ส  พระองค์สำเร็จการศึกษาจากโรงเรียนสอนการเรือนและการเข้าสังคมสำหรับสตรี  ในโลซานและเคมบริดจ์
เบอร์จิตต์เปลี่ยนไปใช้นามสกุลของพระมารดาเมื่อวันที่ 15 มกราคม พ.ศ. 2509 หลังพระบิดาและพระมารดาแยกกันอยู่ พระองค์กลับไปเรียนต่อในโคเปนเฮเกนได้สามปี จึงย้ายไปทำงานในสถานเอกอัครราชเดนมาร์กประจำกรุงลอนดอนใน พ.ศ. 2514
เสกสมรส.
เบอร์จิตต์ทรงพบกับเจ้าชายริชาร์ดแห่งกลอสเตอร์ พระโอรสในเจ้าฟ้าชายดยุกแห่งกลอสเตอร์ และ เจ้าหญิงดัชเชสแห่งกลอสเตอร์ ครั้งแรกที่ เคมบริดจ์ ทั้งสองหมั้นหมายกันเมื่อเดือนกุมภาพันธ์ พ.ศ. 2515 และมีพระราชพิธีเสกสมรสเมื่อวันที่ 8 กรกฎาคมปีเดียวกัน ณ คริสตจักรนักบุญแอนดรูว์ เมืองบาร์นเวลล์ นอร์แทมป์ตันเชอร์ ฉลองพระองค์ในพระราชพิธีนี้ออกแบบโดยนอร์แมน ฮาร์ตเนลล์
หลังการสิ้นพระชนม์ของเจ้าชายวิลเลียมแห่งกลอสเตอร์ พระเชษฐาของพระสวามี เจ้าชายริชาร์ดจึงมีพระสถานะเป็นผู้สืบตำแหน่งดยุกแห่งกลอสเตอร์ต่อจากเจ้าฟ้าชายดยุกแห่งกลอสเตอร์ ซึ่งสิ้นพระชนม์เมื่อ พ.ศ. 2517 ด้วยเหตุนี้เจ้าชายริชาร์ดและเบอร์จิตต์จึงมีตำแหน่งเป็นดยุกและดัชเชสแห่งกลอสเตอร์สืบต่อจนถึงปัจจุบัน
ดยุกและดัชเชสแห่งกลอสเตอร์มีพระบุตรสามคน ได้แก่ อเล็กซันเดอร์ วินด์เซอร์ เอิร์ลแห่งอัสเตอร์ (24 ตุลาคม พ.ศ. 2517), เลดีดาวีนา วินด์เซอร์ (19 พฤศจิกายน พ.ศ. 2520) และเลดีโรส กิลแมน (1 มีนาคม พ.ศ. 2523) ตามลำดับ
บีชแบลสต์

ดับเบิลยูซีดับเบิลยู บิชแบลชท์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1992 และ ปี ค.ศ. 1993 รวม 8 ครั้ง โดยในปี ค.ศ. 1992 จัดขึ้นในช่วงเดือนมิถุนายนในวันเสาร์ และในปี ค.ศ. 1993 จัดขึ้นในช่วงเดือนกรกฎาคมในวันอาทิตย์ ต่อมาในปี ค.ศ. 1994 รายการเพย์-เพอร์-วิวนี้ได้เปลี่ยนรายการมาเป็นดับเบิลยูซีดับเบิลยู แบชแอทเดอะบิช
ไอมี

ไอมี  เป็นเกิร์ลกรุปจากประเทศจีน ประกอบไปด้วยสมาชิกหญิงจำนวนห้าคน คือโมชีกา มีคัน นีกี ซาร่า และเฮลีย์ โดยสมาชิกสามคนแรกเป็นชาวจีน ส่วนคนที่สี่และห้าเป็นชาวไทยและเกาหลีใต้ตามลำดับ ส่วนชื่อ iME มาจาก I ย่อมาจาก"International", "Idol", "Idea" ส่วน Me ย่อมาจาก "ตนเอง" ไอมีมีผลงานเพลงภาษาจีนและภาษาไทย
ไอมีเปิดตัวครั้งแรกเมื่อวันที่ 30 มิถุนายน 2553 โดยโมชีกา มีคัน และนีกีเคยผ่านการประกวดขับร้องเพลงจีนแฮปปีเกิร์ล 2552 ส่วนนลินธาราเป็นอดีตผู้เข้าประกวดทรู อะคาเดมี่ แฟนเทเชียและอดีตสมาชิกวงจีทูจี และเฮลีย์ที่เป็นเด็กฝึกงานของเอสเอ็มเอนเตอร์เทนเมนต์นั้น ได้รับการคัดเลือกจากโดเรมีมิวสิกให้เข้าเป็นสมาชิกของวง และมีเพลงเดี่ยวทั้งภาษาจีนและไทยจำนวนหนึ่ง โดยเป็นเกิร์ลกรุปวงแรกของประเทศจีน
ในปี 2556 นลินธาราหนึ่งในสมาชิกวงไอมีได้ขอยุติสัญญากับทางต้นสังกัดในประเทศจีน โดยให้เหตุผลว่าไม่เป็นตัวของตัวเองและคิวงานไม่เป็นอย่างที่ตกลงไว้ก่อนหน้า สมาชิกในวงเองก็พร้อมใจจะยุบวง เธอกล่าวว่าอนาคตนั้นอาจมีการร่วมงานกันของอดีตสมาชิกในวง แต่มิใช่ในฐานะวงไอมีอีก นลินธารากล่าวในปี 2557 ว่า ทางต้นสังกัดยังไม่ประกาศยุบวงไอมีอย่างเป็นทางการและเธอก็หมดสัญญากับทางต้นสังกัดในจีนแล้ว
ลูอา

ลูอา อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กีฬาคาราเต้โดในกีฬาแห่งชาติ ครั้งที่ 41

"กีฬาคาราเต้โด้" ในการแข่งขันกีฬาแห่งชาติ ครั้งที่ 41 เชียงใหม่เกมส์ 
      เชียงใหม่ (เจ้าภาพ)
ผลการแข่งขัน.
ประเภทชาย.
ท่าต่อสู้ (Kumite)-ทีมชาย(5+2).
รอบชิงเหรียญทองแดง
ท่ารำ ทีมชาย.
รอบชิงเหรียญทองแดง
ท่ารำ บุคคลชาย.
รอบชิงเหรียญทองแดง
ประเภทหญิง.
ท่าต่อสู้ (Kumite)-ทีม(3+1).
รอบชิงเหรียญทองแดง
ท่ารำทีม.
รอบชิงเหรียญทองแดง
ท่ารำบุคคล.
รอบชิงเหรียญทองแดง
วีรยุทธ รสโอชา

วีรยุทธ รสโอชา (12 มิถุนายน พ.ศ. 2506 – 1 สิงหาคม พ.ศ. 2565) เป็นอดีตนักแสดงชาวไทย
ประวัติ.
วีรยุทธ เกิดเมื่อวันที่ 12 มิถุนายน พ.ศ. 2506 อาชีพดั้งเดิมคือ "ขายของ" เป็นบุตรของนายเจือ รสโอชา มีพี่สาวชื่อ นางสมปอง รสโอชา 
วีรยุทธได้สมัครเป็นนักเรียนการแสดงรุ่นเดียวกับ บิณฑ์ บันลือฤทธิ์,เอกพันธ์ บันลือฤทธิ์, พร้อมพงษ์ นพฤทธิ์, ธงไชย แมคอินไตย์ ที่บริษัท ซีเอสพี โปรดั๊กชั่น จำกัด ของสรพงศ์ ชาตรี และมีประสบการณ์เล่นโฆษณา, เดินแบบ ก่อนเข้าสู่วงการภาพยนตร์ และละครโทรทัศน์
ชีวิตส่วนตัว.
วีรยุทธเคยสมรสกับ อำภา ภูษิต นักแสดงหญิง โดยที่ไม่มีลูกด้วยกัน และสุดท้ายทั้งคู่ได้หย่าร้างกันไปในภายหลัง
หลังจากวีรยุทธออกจากวงการบันเทิงไป เขาได้แต่งงานกับคนนอกวงการและมีลูกด้วยกัน 3 คน และหันไปทำธุรกิจเครื่องปั้นดินเผาส่วนตัวที่จังหวัดอ่างทอง รวมทั้งเล่นการเมืองท้องถิ่น เคยเป็นสมาชิกสภาจังหวัดสี่สมัย
ผลงาน.
ละคร.
ผลงานละครออกอากาศทางช่อง 3, ช่อง 7, ช่อง 5 และ ช่อง 9
ทัชวิซ

ทัชวิซ (หรือ ซัมซุง ทัชวิซ) เป็นส่วนติดต่อประสานกับผู้ใช้ สร้างและพัฒนาโดยบริษัทซัมซุง อิเล็คทรอนิกส์ มีคุณสมบัติเป็นส่วนติดต่อประสานกับผู้ใช้ในระบบสัมผัส ทัชวิซนั้นใช้งานได้เฉพาะบนอุปกรณ์ซัมซุง บางครั้งทัชวิซมักจะถูกเข้าใจผิดว่าเป็นอีกหนึ่งระบบปฏิบัติการ ทัชวิซสามารถพบเห็นได้ในสมาร์ตโฟน ฟีเจอร์โฟนและแท็บเล็ตจากซัมซุง และไม่สามารถขอรับใบอนุญาตจากภายนอกได้ ทัชวิซเวอร์ชันแอนดรอยด์ยังมาพร้อมกับ Galaxy Apps ซึ่งเป็นร้านค้าแอปพลิเคชันที่ซัมซุงทำเองด้วย
ทัชวิซเวอร์ชันล่าสุดคือ ทัชวิซ 6.0 ซึ่งอยู่บนซัมซุง กาแลกซี่ เจ1 มินิ พราม และทัชวิซ เนเจอร์ ยูเอ็กซ์ 5.0 อยู่บนซัมซุง กาแลคซี่ เจ3 (2016) ซึ่งมีคุณสมบัติต่าง ๆ บนส่วนติดต่อประสานกับผู้ใช้ที่ละเอียดยิ่งขึ้นเมื่อเทียบกับเวอร์ชันก่อนหน้าที่พบบนโทรศัพท์รุ่นเก่าของซัมซุงก่อนที่กาแลกซี่ เอส 5 จะวางจำหน่าย แถบสถานะขณะที่อยู่ในหน้าจอหลักนั้นได้โปร่งใสเริ่มมีมาในทัชวิซ เนเจอร์ ยูเอ็กซ์ 2.0 และทัชวิซ เนเจอร์ ยูเอ็กซ์ 2.5 และในทัชวิซ 4.0 บนกาแล็กซี่ เอส 2และกาแล็กซี่ โน้ต (ภายหลังอัปเกรดเป็นเนเจอร์ ยูเอ็กซ์ทั้งคู่) ได้เพิ่มคุณสมบัติบางอย่างเข้ามา เช่น การแพนและการเอียง ซึ่งต้องใช้เซนเซอร์แอคเซเลอโรมิเตอร์ (วัดความเร่งการเคลื่อนไหวของวัตถุ) และไจโรสโคปในการตรวจจับ
ทัชวิซได้ถูกใช้โดยระบบปฏิบัติการที่เป็นกรรมสิทธิ์ของซัมซุง คือ บาด้าและเร็กซ์ รวมทั้งโทรศัพท์มือถือที่ใช้ระบบปฏิบัติการแอนดรอย์ อีกทั้งยังพบเจอทัชวิซได้ในระบบปฏิบัติการไทเซ็น 
ทัชวิซเป็นปัญหาหลักในคดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด
เวอร์ชัน.
ทัชวิซ 3.0.
นี่เป็นทัชวิซเวอร์ชันดั้งเดิม ถูกปล่อยออกมาในปี ค.ศ. 2010 สำหรับแอนดรอยด์โฟรโย (2.1-2.2) เวอร์ชันนี้ใช้ครั้งแรกในซัมซุง กาแลคซีเอส ส่วนเวอร์ชันลดคุณสมบัติของทัชวิซ 3.0 ได้ใช้ในซัมซุง กาแล็กซี โปรเคลม
ทัชวิซ 4.0.
เวอร์ชันที่สองของทัชวิซได้ปล่อยเมื่อปี ค.ศ. 2011 สนับสนุนแอนดรอยด์ จิงเจอร์เบรดและแอนดรอยด์ ฮันนีย์คัมบ์ (2.3-3.2.6) กาแล็คซี่ เอส 2 ได้เป็นอุปกรณ์รุ่นแรกที่มาพร้อมกับทัชวิซ 4.0 เวอร์ชันนี้ได้มีความเร่งฮาร์ดแวร์ที่ดีขึ้นกว่าเวอร์ชัน 3.0 นอกจากนี้ยังมีตัวเลือกหน้าจอสัมผัสที่เกี่ยวข้องกับท่าทางสัมผัสแบบมัลติทัชโดยใช้เซนเซอร์แอคเซเลอโรมิเตอร์ของโทรศัพท์ อย่างเช่นคุณสมบัติที่ให้ผู้ใช้งานวางนิ้วสองนิ้วไว้บนหน้าจอแล้วเอียงอุปกรณ์ไปข้างหน้าและหลังจากผู้ใช้เพื่อขยายเข้าและออกตามลำดับ ส่วน "การแพน" บนทัชวิซ 4.0 ช่วยให้ผู้ใช้เลื่อนหน้าจอหลักได้โดยเคลื่อนย้ายอุปกรณ์จากข้างหนึ่งไปยังอีกข้างหนึ่ง
จอสัมผัส

จอสัมผัส เป็นคุณลักษณะหนึ่งคล้ายกับแท็บเล็ตคอมพิวเตอร์ โดยผู้ใช้สามารถสัมผัสบนจอของเครื่อง เพื่อที่จะสั่งการและทำงานต่าง ๆ ได้ เดิมทีจอสัมผัสสามารถรับคำสั่งจากผู้ใช้ได้ทีละหนึ่งจุดคำสั่งแต่ต่อมามีการพัฒนาระบบจอสัมผัสให้สามารถรับคำสั่งแบบลากถูได้ซึ่งคล้ายกับการคลิกเมาส์ค้างไว้แล้วลากวาง และยังสามารถรับคำสั่งหรือการกดบนหน้าจอจากผู้ใช้ได้หลายจุดพร้อมกัน เรียกอีกอย่างหนึ่งว่ามัลติทัช
คอมพิวเตอร์ตั้งโต๊ะที่มีหน้าจอสัมผัสเครื่องแรกของโลกที่ออกวางจำหน่ายคือ HP-150 วางขายในปี พ.ศ. 2526 และอุปกรณ์พกพาจอสัมผัสเครื่องแรกของโลกที่ออกวางจำหน่ายคือ ไอบีเอ็ม ไซมอน ซึ่งวางขายในปี พ.ศ. 2537 
ในปัจจุบันมีผู้ผลิตมากมายที่ใช้ระบบนี้ เช่น แอปเปิล, เอชทีซี, แอลจี, โมโตโรล่าโมบิลิตี, โนเกีย, ซัมซุง, โซนี่ เป็นต้น
หวงตี้

หวงตี้ หรือ จักรพรรดิเหลือง  เป็นหนึ่งในกษัตริย์ตามตำนานจีนและวีรบุรุษทางวัฒนธรรม เป็นหนึ่งในซานหวงอู่ตี้ ตำนานระบุว่า จักรพรรดิเหลืองครองราชย์ตั้งแต่ 2697 – 2597 หรือ 2696 – 2598 ปีก่อนคริสตกาล ลัทธิของพระองค์โดดเด่นอย่างมากในยุคฮั่นกล่าวกันว่าพระองค์เป็นผู้ให้กำเนิดรัฐรวมศูนย์อำนาจ ผู้ปกครองจักรวาล และองค์อุปถัมภ์ศิลปะลับ พระองค์ได้รับการยกย่องว่าทรงประดิษฐ์สิ่งประดิษฐ์และนวัตกรรมจำนวนมาก และปัจจุบันได้รับการยกย่องว่าเป็นผู้ริเริ่มอารยธรรมจีน และกล่าวกันว่าเป็นผู้บรรพบุรุษของชาวจีนหัวเซี่ย
การขึ้นเป็นกษัตริย์.
ก่อนที่หวงตี้จะขึ้นเป็นกษัตริย์นั้น มีชุมชนมากมายอาศัยอยู่บริเวณทั้งสองฝั่งของแม่น้ำฮวงโห ที่ต่อสู้กันและกัน หวงตี้สามารถรบชนะและผนวกชุมชนเหล่านี้ไว้ได้ หลังพิชิตสงครามแล้วหวงตี้จึงขึ้นเป็นกษัตริย์ หวงตี้ได้ประดิษฐ์เกวียนปฏิทิน และเรือขึ้นมา ชังเจี๋ยขุนนางของหวงตี้ได้ประดิษฐ์ตัวอักษรขึ้นมาใช้ และพระมเหสีของหวงตี้ (เหลยจู่) เป็นผู้สอนให้ราษฎรทำเครื่องนุ่งห่ม และเลี้ยงไหม
เกาะเตอร์นาเต

เตอร์นาเต  เป็นเกาะในหมู่เกาะโมลุกกะ ทางตะวันออกของประเทศอินโดนีเซีย ตั้งอยู่นอกฝั่งตะวันตกของเกาะที่ใหญ่กว่า คือ เกาะฮัลมาเฮรา เช่นเดียวกันเกาะบริเวณใกล้เคียง เกาะมีภูเขาไฟรูปกรวย เกาะแห่งนี้เคยเป็นเกาะที่ผลิตกานพลูแห่งเดียวของโลก ทำให้สุลต่านกลายเป็นคนที่ร่ำรวยที่สุดและมีอิทธิพลมากที่สุดในอินโดนีเซีย 
ในคริสต์ศตวรรษที่ 16 กลายเป็นรัฐสุลต่าน ชาวโปรตุเกสเข้ามาตั้งถิ่นฐานใน ค.ศ. 1529 เป็นพันธมิตรกับฮอลันดาใน ค.ศ. 1607 ก่อนตกอยู่ใต้อิทธิพลของฮอลันดาอย่างสมบูรณ์ ค.ศ. 1683 ในช่วงสงครามโลกครั้งที่สอง ญี่ปุ่นได้เข้ายึดครอง